Britiske emner

Britiske emner (engelsk Matter of Britain, fransk Matière de Bretagne) er en litterær betegnelse som viser til en historisk gruppe litteratur og legendarisk tekstmateriale fra middelalderen assosiert med De britiske øyer, særlig litteraturen og legendene om kong Arthur av britene. Sammen med Franske emner, som omfatter legendene om Karl den store, og Romerske emner, som omfatter materiale avledet fra eller inspirert av klassisk mytologi, er det av de tre store litterære sykluser som er tilbakevendende i middelalderens litteratur.

 Historisk kontekst 
De tre «emnene» ble først beskrevet på 1100-tallet av den franske dikteren Jean Bodel. I hans dikt Chanson de Saisnes sto følgende linjer:

Ne sont que III matières à nul homme atandant,
De France et de Bretaigne, et de Rome la grant.

Det er 3 emner som ingen mann skal være uten,
Den av Frankrike, av Bretagne, og av store Roma.

For franskmannen Bodel kunne litteraturen i hans tid emnemessig inndeles i tre emner som et dannet menneske måtte kjenne til. «Matière de Bretagne» refererte i Bodels sammenheng til den brytonsktalende verden og den litteratur og de fortellinger som eksisterte innenfor dennes tradisjoner. Historisk sett ble Bretagne befolket av brytonsk språklige utvandrere fra sørlige England, og hadde lenge en felles opphav og kultur på begge sider av Den engelske kanal. Moderne litteraturforskning har derfor presisert begrepet til ikke bare gjelde «Lille Britannia» (Bretagne), men også Storbritannia eller De britiske øyer som helhet slik at de samme litterære emnene i Irland og Wales også inkluderes.

Betegnelsen «Britiske emner» adskiller og forbeholder fra mytologiske emner som er avledet fra antikken, det vil si «Romerske emner», selv om antikkens Hellas inkluderes innenfor dette, og fra fortellinger om paladinerne til Karl den store og deres kriger mot maurere og sarasenere, noe som utgjør «Franske emner». Mens kong Arthur er hovedemnet i Britiske emner, er andre mindre kjente legendarisk historie om De britiske øyer, inkludert fortellinger om Brutus av Britannia, Kong Cole, Kong Leir, og Gogmagog, også omfattet av Britiske emner: se Mytiske konger av britene.

 Emner og temaer 
 Britannias legendarisk historie 
Det kan bli sagt at den legendariske historien til Britannia ble skapt delvis for å danne en enhet av patriotiske myter for landet. Flere agendaer kan således bli avlest innenfor denne litteraturen.

Historia Britonum, den eldste kjente kilden til fortellingen om Brutus av Britannia, kan ha blitt konstruert for å skape en fornem genealogi for et antall walisiske prinser på 800-tallet. Dette var ikke et uvanlig trekk i middelalderen. Også i Norden i en annen kultur søkte herskerslekter tilbake til en mytisk opprinnelse tilbake til Troja. Historia Britonum er tilskrevet forfatteren Nennius, men dens egentlige forfatteren eller den som satte sammen teksten er ukjent. Verket eksisterer i flere redaksjoner. Denne fortellingen har blitt videreført til å oppnå større verdi ettersom dens oppfinner knyttet Brutus til diaspora, eller utvandringen av helter i kjølvannet av Trojakrigen, og har således gitt grunnleggende råmateriale som senere myteformidlere som Geoffrey av Monmouth, Michael Drayton, og John Milton har trukket tunge veksler på, og knytte bosetningen i Britannia til den heroiske tidsalder i antikkens greske litteratur. Som sådan er dette materialet gjennom mange år blitt benyttet for patriotiske myteskaping på samme måte som den romerske dikteren Vergil knyttet opphavet og grunnleggelsen av Roma til Trojakrigen i sitt store episke dikt Æneiden på 100-tallet e.Kr. Geoffrey av Monmouth introduserte også det fantasifulle og forunderlige kravet at folkestammen trinovantere, referert til av den romerske historikeren Tacitus som bosatt i området rundt London, hadde et navn som han tolket som Troi-novant, det vil si «Nye Troja». Ingenting av dette har noen historisk realitet på samme måte som da Snorre Sturlason på 1200-tallet tolket feilaktig at gudeætten æsenes navn var avledet fra Asia. Slike fantasifulle tolkninger var en favorittsport i middelalderen, selv om slike legendariske avledninger eller «bortforklaringer» kan være standhaftige selv i våre dager.Steinsland, Gro: Heyerdahls og Odins «narrespill»  , kronikk i Aftenposten 24. november 2000

Ytterligere spekulative påstander forbinder walisisk mytologi med flere herskere og hendelser som ble satt sammen av Geoffrey av Monmouth i hans Historia Regum Britanniæ. Det har blitt foreslått at eksempelvis Leir av britene, som senere ble William Shakespeares Leir, var opprinnelig den walisiske havguden Llŷr (sammenlign med den irske havguden Lir). Forskjellige keltiske guddommer har blitt identifisert med figurer i Arthur-litteraturen: Morgan le Fay kan ha hatt en opprinnelse med den walisiske gudinnen Modron (sammenlign med den irske gudinnen Mórrígan). Men mange av disse identifikasjonene kommer fra spekulativ komparativ religion- og mytologi og har møtt motbør i senere år.

William Shakespeare synes å ha vært meget interessert i Britannias legendariske historie, og han kjente til en del av dets mer uklare og mindre påaktet områder. Shakespeares drama inneholder flere fortellinger knyttet til disse legendariske kongene, eksempelvis Kong Lear (1605) og Cymbelin (1609), basert på henholdsvis mytiske Leir og Cunobelin. Shakespeare hadde en walisisk lærer ved navn Thomas Jenkins som kan ha introdusert ham til dette materialet fra tidlig av. Både Geoffrey av Monmouth og Raphael Holinsheds Krøniker om England, Skottland og Irland var tilgjengelig for Shakespeare, og sistnevnte var hans kilde for Macbeth.

Andre tidlige forfattere trakk også veksler på de tidlige kildene til Arthur-litteraturen og pseudohistorie innenfor Britiske emner. Eksempelvis formulerte skottene en mytisk historie i pikternes og Dalriada kongelige slekt. Mens disse fiktive slektslinjene til sist går gradvis over i historiske faktiske slektslinjer, i motsetningen til de av Geoffrey, er deres opprinnelse uklare og har tatt opp seg båe aspekter fra mytisk britonsk historie som mytisk irsk historie. Fortellingen om Gabhran av Dalriada tar særlig opp seg elementer av begge disse historiene.

 Arthur-litteraturen 
Den litterære syklus som omhandler kong Arthur er den mest kjente delen av Britiske emner. Den har lykkes i stor grad ettersom den forteller to innbyrdes sammenfiltrede historier som har fengslet mange senere forfattere. Den ene omhandler Camelot, vanligvis framstilt som en nederlagsdømt utopi av ridderlighet og høvisk dyd, tilintetgjort av de fatale manglene hos Arthur og Lancelot. Den andre handler om søken ved ulike riddere for å finne den hellige gral; noen lykkes, som Galahad og Percival, mens andre feiler, som Lancelot.

Middelalderens fortelling om Arthur og hans riddere er fylt med kristne temaer; disse involverer ødeleggelsen av menneskelig dyd ved moralsk svikt i deres karakterer, og søken etter en viktig kristen relikvie. Til sist er forholdet mellom figurene behandlet i tradisjonen om høvisk kjærlighet, slik som Lancelot og Guinevere, eller Tristan og Isolde. I nyere tid har tendensen vært å knytte fortellingene om kong Arthur og ridderne hans med keltisk mytologi, vanligvis i meget romantiserte rekonstruerte versjoner fra tidlig på 1900-tallet.

I tillegg er det mulig å lese Arthur-litteraturen generell, og det som omhandler Gral-tradisjonen i særdeleshet, som en allegori over menneskelig utvikling og åndelig vekst, et tema som ble blant annet utforsket av mytologen Joseph Campbell.

 Figurer og emner 
 Legendariske konger og grunnleggere 

Brutus av Britannia
Corineus
Kong Cole
Cymbeline

Leir av britene (Shakespeares Kong Lear)
Cassibelanus
Caradocus

Aurelius Ambrosius
Uther Pendragon
Cadwallader

Arthur og hans følge 

 Kong Arthur
 Det runde bord
 Guinevere, hustru av Arthur

 Excalibur, Arthurs magiske sverd
 Uther Pendragon, far til Arthur
 Camelot, Arthurs hovedstad

 Mordred, Arthurs arving og fiende
 Avalon, Arthurs hvilested

 Ridderne av det runde bord 

 Lancelot
 Galehaut
 Galahad
 Tristan
 Gawain
 Percival
 Bors

 Geraint
 Gareth
 Kay
 Lamorak
 Gaheris
 Bedivere
 Agravaine
 Caradoc

 Sagramore
 Calogrenant
 Ywain
 Erec
 Pelleas
 Palamedes
 Dinadan

 Andre betydningsfulle figurer 

 Merlin
 Morgan le Fay

 Sir Ector
 Fruen ved innsjøen

 Betydningsfulle forfattere 
 Middelalderen 

+ Forfatter  Århundre  VerkerBéroul1100-talletTristanChrétien de Troyes1100-talletErec og Enide, Cligès, Lancelot kjerreridderen, Yvain løveridderen, Perceval, fortellingen om gralenGeoffrey Chaucer1300-talletCanterbury-fortellingeneGeoffrey of Monmouth1100-talletHistoria Regum BritanniaeHartmann von Aue1100-talletErec .. YwainLayamon1200-talletBrutThomas Malory1400-talletLe Morte d'ArthurMarie de France1100-talletLais til Marie de France: Lai de Yonec, Lai de Frêne, Lai de Lanval (...)Nennius0800-talletHistoria BrittonumRobert de Boron1100-talletEstoire dou GraalTaliesin0500-talletBoken om TaliesinThomas d'Angleterre1100-talletTristan og IsoldeWace1100-talletRoman de Brut, Roman de RouWolfram von Eschenbach1100-talletParzivalRaoul de Houdenc1100-talletMéraugis de PortlesguezPaïen de Maisières1200-talletLa Demoiselle à la Mule (også kalt for La Mule sans Frein)Rustichello da Pisa1200-talletRoman de Roi Artus, Gyron le courtois, Meliadus de Leonnoys (Meliadus)Ulrich von Zatzikhoven1200-talletLanzelet

 Anonyme forfattere 

+  Verker  ÅrhundreL'Âtre Périlleux (om Gawain)1200-talletBlandin de Cornouaille1300-talletLe Chevalier à l'ÉpéeLe Chevalier au PapegauLa Demoiselle à la Mule1100-talletGliglois (helt som går i tjeneste hos Gawain)HunbautLivet til Caradoc Prosa-Lancelot1200-tallet Mabinogion (middelalderens Wales) Post-Vulgate-syklusen1200-talletLes Merveilles de Rigomer (Lancelot, Gawain og 58 riddere)1200-talletPerlesvaus ou le Haut Livre du Graal1200-talletLe Roman de JaufréSir Gawain og den grønne ridderProsa-Tristan||

 Tidlig moderne og moderne forfattere 

 Lloyd Alexander
 René Barjavel
 T. A. Barron
 Marion Zimmer Bradley
 Gillian Bradshaw
 Bernard Cornwell
 Michael Drayton
 Hal Foster
 Parke Godwin

 Raphael Holinshed

 David Jones
 Debra A. Kemp
 Stephen Lawhead
 Rosalind Miles
 Michel Rio
 William Shakespeare
 Edmund Spenser
 John Steinbeck

 Mary Stewart
 Rosemary Sutcliff
 Lord Alfred Tennyson
 Mark Twain
 Charles White
 T. H. White
 Jack Whyte
 Charles Williams
 Elizabeth Wein

 Referanser 

 Litteratur 
 Pearsall, Derek (2005): Arthurian Romance: a short introduction, Blackwell, Oxford
 Green, D. H. (2005): The Beginnings of Medieval Romance: Fact and fiction, 1150-1220, CUP Cambridge 
 Dover, Carol (red), (2005): A Companion to the Lancelot-Grail Cycle, Boydell & Brewer

 Eksterne lenker 
 Historia Britonum (latin) hos The Latin Library
 Historia Britonum (engelsk)
 Brut  av Layamon (mellomengelsk)
 The Chronicles of England, Scotland, and Ireland av Raphael Holinshed (delvis)
 The History of Britain  ved John Milton
 The Camelot Project inneholder en stor seksjon av elektroniske tekster av Arthur-litteraturen fra 500- til tidlig på 1900-tallet

Kategori:Kong Arthur-litteratur
Kategori:Keltisk mytologi
Kategori:Litteraturhistorie
Kategori:Litteratur fra middelalderen